Hans Helmersen Sørholte

Hans Helmersen Sørholte (født 1. februar 1877 i Stange, død 13. juni 1949 samme sted) var en norsk handverker, næringsdrivende og politiker for Arbeiderdemokratene.

Sørholte gikk i lære som hjulmaker i Gjøvik, inntil han i 1897 starta egen vognfabrikk på farsgården. Han solgte fabrikken i 1917, men fortsatte noen år som disponent. I 1922 blei han autorisert som bilsakkyndig i Hamar politidistrikt. Fra 1929 var han salgssjef i Oplandske Automobilforretning i Hamar. Fra 1945 var han teknisk sjef i den nystarta ferdighus-bedriften AS Stangehus.

Under andre verdenskrig deltok han med de norske troppene som «frivillig bilist» og deltok særlig i transport av ettersøkte til Sverige. Etter krigen var han en periode i Finnmark som bygningfagmann under gjenreisinga.

Sørholte hadde tallrike kommunale og fylkeskommunale verv. Han var ordfører i Stange fra 1908 til 1916 og varaordfører fra 1920 til 1922. I perioden 1916–18 var han vararepresentant til Stortinget fra Hedemarkens amt. Han møtte for Karl Wilhelm Wefring i kortere perioder og var da medlem av militærkomiteen.

Han hadde også verv i Norsk Arbeidslederforbund og Norges Automobilforbund.

Referanser

Eksterne lenker 
 

Stortingsrepresentanter for Hedemarkens amt
Stortingsrepresentanter fra Arbeiderdemokratene
Vararepresentanter til Stortinget
Ordførere i Stange
Norske håndverkere
Norske næringslivsledere
Personer fra Stange kommune